Neljas Dimensioon

Neljas Dimensioon on Tartu Ülikooli ajakirjanduse ja kommunikatsiooni üliõpilaste veebiväljaanne. Selle asutas 21. jaanuaril 2016 Margus Hanno Murakas koos oma kursusekaaslastega Tartu Ülikoolis. 

Ühtlasi oli Murakas väljaande esimene peatoimetaja. Väljaande veebiaadress on www.4dimensioon.org. 

2017. aastal korraldas Neljanda Dimensiooni MTÜ projekti "Noored meediatargad", mille eesmärk oli värskelt valimisõiguse saanud Tartu üldhariduskoolide õpilasi meediateemadel harida. 

2018. aasta septembris laienes Neljas Dimensioon ka raadiosse. Kord kuus oli Vikerraadio eetris saade "Vähemolijad" (saatejuhid Indrek Ojamets, Romet Toomas Tiitsaar ja Lisete Reineberg). Saade lõpetati pärast ühte aastat. 

2020. aasta sügisest kuni 2023. aasta maini ilmus Postimehe lisalehena 4jaleht. 

2025. aasta sügisest teeb tudengiväljaanne koostööd Õhtulehe noorteportaaliga. 

Toimetusse kuuluvad Tartu Ülikooli üliõpilased, kes kirjutavad Neljandasse Dimensiooni kirest ajakirjanduse vastu ja soovist luua midagi omanäolist. Toimetus võtab vastu ka kaastöid külalisautoritelt. Samuti on 4dimensiooni liikmeks võetud inimesi, kes õpivad teistel erialadel. 

Väljaande lööklause "Värskelt. Rikkumata. Otse" viitab sellele, et toimetus tegutseb iseseisvalt ja on sõltumatu. Neljas Dimensioon on reklaamivaba ja artikleid saab lugeda tasuta. Väljaande eesmärk ei ole teenida tulu, vaid mitmekesistada Eesti ajakirjandusmaastikku. 

Neljas Dimensioon kajastab teemasid peamiselt publitsistikažanrides. Kindlaid teemasid veebiväljaandes ei ole, kuid üldiselt on need seotud ülikooliga. Väljaande ühed loetuimad on olnud lood raamatumüüjate värbamisest Ameerikasse, Tartu korporatsioonidest, Taxify juhi tööst ja Tartu Ülikooli veidramatest õppeainetest.

 Peatoimetajad 

4dimensioonil on traditsioon valida uus peatoimetaja iga aasta jaanuaris, kui on väljaande asutamise aastapäev. 
+
 4dimensiooni peatoimetajad ja asetäitjadAastaPeatoimetajaAsetäitjaAsetäitja2025Johannes PeetsaluKärt Karu2024Kristopher MuraveiskiMartin Erik MaripuuKärt Karu ja Johannes Peetsalu2023 Karmen LaurEliisabet VoometsLiisa Ehamaa, Christina Veinberg2022Alice VeedlaGrete VolmerElisabeth Viil2021Kertu Liisa MoosteKaili MaltsCarlos Kuiv2020Jete-Ri JõesaarKertu Liisa MoosteKaili Malts2020Jete-Ri JõesaarKertu Liisa MoosteKaroliina Hindre2019Karoliina HindreJete-Ri JõesaarIndrek Ojamets2017Henry-Laur AllikAnna Teele OravJoanna Laast2016Margus Hanno MurakasLiisa Maria MuuliKaisa Pärna

 Auhinnanominatsioon 
2021. aastal oli 4jaleht nomineeritud Eesti Meediaettevõtete Liidu kujunduskonkursil väikeste lehtede auhinnale avatud rühma kategoorias infograafika ja illustratsioonide eest.

 Viited 

Kategooria:Eesti veebisaidid